3. การประกอบธุรกิจของแต่ละสายผลิตภัณฑ์

3.1 ลักษณะของผลิตภัณฑ์

ผลิตภัณฑ์ของบริษัทฯ เป็นสินค้าเสื้อผ้าสำเร็จรูป สามารถจำแนกออกได้เป็น 3 ประเภท ดังนี้

3.1.1. ชุดชั้นในสตรี

ชุดชั้นในสตรีเป็นผลิตภัณฑ์หลักซึ่งบริษัทฯ ผลิตและจำหน่ายมากที่สุด คือ ประมาณร้อยละ 86.33
ของมูลค่า การจำหน่ายทั้งหมด บริษัทฯ มีสินค้าชุดชั้นในสำหรับลูกค้าทุกวัย ดังนี้

กลุ่ม FIRST BRA อายุ 8 – 12 ปี สำหรับวัยที่เริ่มมีการเปลี่ยนแปลงทางสรีระ

กลุ่ม CAMPUS อายุ 13 – 15 ปี สำหรับเด็กหญิงและเด็กที่เริ่มเข้าสู่วัยรุ่น

กลุ่ม YOUNG อายุ 16 - 22 ปี สำหรับวัยรุ่น วัยที่ชอบสิ่งแปลกใหม่ แฟชั่น
มีความหลากหลายและมีความเป็นตัวของตัวเอง

กลุ่ม MISSYอายุ 23 ปี ขึ้นไป สำหรับสาววัยทำงาน ที่มีความคล่องตัว ชอบการแต่งกายแบบนำสมัย
รักความ ก้าวหน้า

กลุ่ม BEAUTY CUP อายุ 23 ปี ขึ้นไป สำหรับสาวที่มี CUP B ขึ้นไป

กลุ่ม BOTTOM ( BODY SUIT , GIRDLE , HIPS , PANTS ) อายุ 18 ปีขึ้นไป
เป็นชุดชั้นในสำหรับวัยสาวและวัยทำงาน ที่ต้องการความกระชับรูปร่างที่สวยงามได้สัดส่วน

นอกเหนือจากสินค้าชุดชั้นในดังกล่าวข้างต้น บริษัทฯ ยังได้ผลิตสินค้ากลุ่มพิเศษ ดังนี้

MATERNITY เป็นชุดชั้นในสำหรับคุณแม่ที่ตั้งครรภ์และหลังคลอด, SPORTS เป็นชุดชั้นในสำหรับผู้หญิง
ที่รักการออกกำลังกายและการเล่นกีฬาที่ต้องการความทะมัดทะแมง คล่องแคล่ว ว่องไว

BODY CLINIC เป็นผลิตภัณฑ์ชุดชั้นในสำหรับสตรีที่ทำศัลยกรรมตกแต่งและผู้ที่มีปัญหาเกี่ยวกับสรีระ
ซึ่งสามารถสั่งตัดได้ , NIGHT WEAR สินค้าชุดนอนสตรี และ LINGERIE ซึ่งเป็นเสื้อบังทรง สลิป

กลุ่ม MASS MARKET เป็นชุดชั้นในสำหรับวัยรุ่นและวัยทำงาน มีครบทุกกลุ่มสินค้า ตั้งแต่ยกทรง
กางเกงใน สเตย์ บังทรง ฯลฯ ซึ่งอยู่ในระดับราคาปานกลาง
เน้นในเรื่องความกระชับในการสวมใส่ และวางจำหน่ายในร้านค้าย่อย และช่องทาง MODERN
TRADE เช่น COLLECTION “ POP LINE ”

3.1.2 ชุดชั้นนอกสตรี

บริษัทฯ ผลิตเสื้อผ้าสตรีภายใต้เครื่องหมายการค้า “ MELODY ” , “ 5 UP ” , “ TOUCH ”
ซึ่งล้วนแต่เป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต “
DEVERNOIS ” , “ WACOAL BLOUSE ” และ “ BSC WEAREVER ” สินค้าชุดชั้นนอกสตรี
มีมูลค่าการจำหน่ายคิดเป็นร้อยละ 3.29 ของมูลค่าจำหน่ายทั้งหมด

3.1.3 เสื้อผ้าเด็ก

บริษัทฯ ผลิตเสื้อผ้าเด็กภายใต้เครื่องหมายการค้า “ENFANT”, “TROMBONE”
ซึ่งเป็นเครื่องหมายการค้าของบริษัทฯ และภายใต้เครื่องหมายการค้ารับอนุญาต เช่น “LITTLE
WACOAL” , “ELLE PETITE” , “ELLE POUPON”, “BSC” เป็นต้น สินค้าเสื้อผ้าเด็ก
มีมูลค่าการจำหน่ายคิดเป็นร้อยละ 10.38 ของมูลค่าจำหน่ายทั้งหมด

3.1.4 สิทธิหรือข้อจำกัดในการประกอบธุรกิจ

บัตรส่งเสริมการลงทุน

บริษัทฯ ได้รับบัตรส่งเสริมการลงทุนเลขที่ 1035/2534 ลงวันที่ 7 กุมภาพันธ์ 2534
สำหรับการลงทุนใน กิจการวิจัยและพัฒนาเกี่ยวกับอุตสาหกรรมสิ่งทอ
ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการ
ที่ได้รับการส่งเสริมเป็นระยะเวลา 5 ปี บริษัทฯ จึงต้องปฏิบัติตามเงื่อนไขต่าง ๆ
ตามที่กำหนดไว้ในบัตรส่งเสริมการลงทุนและได้เริ่มดำเนินการตามกิจการที่ได้รับการส่งเสริมดังกล่าวในเดือนมีนาคม
2535 สิทธิในการยกเว้นภาษีเงินได้นี้ได้สิ้นสุดลงเมื่อเดือนมีนาคม 2540

บริษัทย่อย ได้รับสิทธิพิเศษในการส่งเสริมการลงทุน จากคณะกรรมการส่งเสริมการลงทุน
โดยสรุปดังนี้

+------------------+----------------+----------------+----------------+
| รายการ           | ชื่อบริษัท         |                |                |
+------------------+----------------+----------------+----------------+
|                  | วาโก้ลำพูน       | วาโก้กบินทร์บุรี    | ภัทยากบินทร์บุรี    |
+------------------+----------------+----------------+----------------+
| โครงการที่ 1       |                |                |                |
+------------------+----------------+----------------+----------------+
| - ยกเว้นภาษีเงินได้  | 1 ม.ค. 2537 –  | 1 ม.ค. 2537 –  | 1 ม.ค. 2537 –  |
| 8 ปี              | 31 ธ.ค. 2544   | 31 ธ.ค. 2544   | 31 ธ.ค. 2544   |
+------------------+----------------+----------------+----------------+
| - ลดหย่อนภาษีเงินได้ |                |                |                |
| 50%              |                |                |                |
+------------------+----------------+----------------+----------------+
| ของอัตราปกติ 5 ปี   | 1 ม.ค. 2545 –  | 1 ม.ค. 2545 –  | 1 ม.ค. 2545 –  |
|                  | 31 ธ.ค. 2549   | 31 ธ.ค. 2549   | 31 ธ.ค. 2549   |
+------------------+----------------+----------------+----------------+
| -                | 22 ต.ค. 2536 – | 22 ต.ค. 2536 – | 22 ต.ค. 2536 – |
| ยกเว้นอ           | 22 ต.ค. 2541   | 22 ต.ค. 2541   | 22 ต.ค. 2541   |
| ากรขาเข้าเครื่องจักร |                |                |                |
+------------------+----------------+----------------+----------------+
| โครงการที่ 2       |                |                |                |
+------------------+----------------+----------------+----------------+
| - ยกเว้นภาษีเงินได้  | 1 ก.ค. 2544 –  | 1 มิ.ย. 2544 –  | *              |
| 8 ปี              | 30 มิ.ย. 2552   | 31 พ.ค. 2552   |                |
+------------------+----------------+----------------+----------------+
| - ลดหย่อนภาษีเงินได้ |                |                |                |
| 50%              |                |                |                |
+------------------+----------------+----------------+----------------+
| ของอัตราปกติ 5 ปี   | 1 ก.ค. 2552 –  | 1 มิ.ย. 2544 –  | *              |
|                  | 30 มิ.ย. 2557   | 31 พ.ค. 2557   |                |
+------------------+----------------+----------------+----------------+
| -                | 24 ม.ค. 2544 – | 24 ม.ค. 2544 – | 24 ต.ค. 2544 – |
| ยกเว้นอ           | 24 ม.ค. 2546   | 24 ม.ค. 2546   | 24 ต.ค. 2546   |
| ากรขาเข้าเครื่องจักร |                |                |                |
+------------------+----------------+----------------+----------------+

* สิทธิประโยชน์ยังไม่เกิดผล เนื่องจากยังมิได้เริ่มโครงการ
(การใช้สิทธิ์ประโยชน์ยกเว้นภาษีเงินได้นิติบุคคล
เริ่มตั้งแต่วันแรกที่มีรายได้จากกิจกรรมที่ได้รับการส่งเสริมการลงทุน)

3.1.5 สิทธิอื่น ๆ

-ไม่มี-

3.1.6 ข้อจำกัดในการประกอบธุรกิจ

-ไม่มี-

3.2 การตลาดและภาวะการแข่งขัน

3.2.1 ลักษณะของลูกค้าของบริษัท

ลูกค้าของบริษัทฯ เป็นบริษัทจัดจำหน่าย การจำหน่ายภายในประเทศ บริษัทฯ ได้จำหน่ายให้แก่
บริษัท ไอ.ซี.ซี. อินเตอร์เนชั่นแนล จำกัด (มหาชน) เพื่อกระจายสินค้าผ่านช่องทาง
DEPARTMENT STORE เป็นหลัก และ DISCOUNT STORE เป็นรอง

ผลิตภัณฑ์ภายใต้เครื่องหมายการค้า WIENNA จัดจำหน่ายผ่านบริษัท วีน จำกัด ดำเนินธุรกิจขายตรง

การจำหน่ายไปยังต่างประเทศ บริษัทฯ และบริษัทย่อย จัดการส่งออกโดยตรง โดยมีลูกค้าหลัก คือ
WACOAL CORPORATION ซึ่งเป็นผู้ถือหุ้นใหญ่ของบริษัทฯ และ WACOAL AMERICA INC.

3.2.2 การจำหน่ายและช่องทางการจำหน่าย

+------------------------+------------+-------+-----------------------+
| จัดจำหน่ายผ่าน            | มูลค่า       | %     | ช่องทางจำหน่าย          |
|                        | (ล้านบาท)   |       |                       |
+------------------------+------------+-------+-----------------------+
| บริษัทจัดจำหน่าย           | 2,181.25   | 62.87 | ห้างสรรพสินค้า,          |
|                        |            |       | ซุปเปอร์สโตร์            |
+------------------------+------------+-------+-----------------------+
| บริษัทขายตรง             | 148.76     | 4.29  | ขายตรงต่อสมาชิก         |
+------------------------+------------+-------+-----------------------+
| ลูกค้าต่างประเทศรายใหญ่    | 751.69     | 21.67 | ส่งออกไปยังสหรัฐอเมริกา , |
|                        |            |       | ญี่ปุ่น                   |
+------------------------+------------+-------+-----------------------+
| ลูก                     | 387.44     | 11.17 | ยุโรป , อาเซียน , ฮ่องกง |
| ค้าในและต่างประเทศรายย่อย |            |       | , ไต้หวัน               |
+------------------------+------------+-------+-----------------------+
| รายได้จากการขาย         | 3,469.14   | 1     |                       |
|                        |            | 00.00 |                       |
+------------------------+------------+-------+-----------------------+

3.2.3 สัดส่วนการจำหน่ายภายใน/ต่างประเทศ

  ----------------------- ------------- -------- -------------------------
  สัดส่วนการจำหน่าย          มูลค่า (ล้านบาท) %        ส่งออกไปยัง

  ภายในประเทศ             2,539.53      73.20    -

  ต่างประเทศ               929.61        26.80    สหรัฐอเมริกา , ญี่ปุ่น , ยุโรป ,
                                                 อาเซียน, ฮ่องกง , ไต้หวัน

  รายได้จากการขาย          3,469.14      100.00   
  ----------------------- ------------- -------- -------------------------

3.2.4 สัดส่วนการขายให้ลูกค้า 10 รายแรก 3 ปีที่ผ่านมา

  ------------------------- ----------------- ---------- ---------- ----------
                            ประเภทของผลิตภัณฑ์   2544       2543       2542

  รายได้จากการขายรวม         ผลิตภัณฑ์ของบริษัท     3,469.14   3,347.46   3,057.44

  ยอดขายลูกค้า 10 รายแรก      ผลิตภัณฑ์ของบริษัท     3,211.35   3,112.92   2,951.36

  ลูกค้ารายใหญ่ที่บริษัทฯ ขายให้ >  ผลิตภัณฑ์ของบริษัท     2,177.84   1,932.66   1,741.11
  50%                                                               

  บมจ. ไอ.ซี.ซี.                                                      
  อินเตอร์เนชั่นแนล                                                     

  ลูกค้าต่างประเทศที่สำคัญ 2 ราย  ผลิตภัณฑ์ชุดชั้นใน      751.69     843.70     944.48
  ------------------------- ----------------- ---------- ---------- ----------

ลูกค้ารายใหญ่ที่บริษัทฯ ขายสินค้าให้ มากกว่าร้อยละ 50
เป็นผู้จัดจำหน่ายที่ทำงานได้อย่างมีประสิทธิภาพ มีความสัมพันธ์ที่ดีกับห้างสรรพสินค้า และ
DISCOUNT STORE ซึ่งเป็นช่องทางจำหน่ายหลัก

3.2.5 กลยุทธ์การแข่งขันที่สำคัญ ช่องทางการจำหน่าย และลูกค้ากลุ่มเป้าหมาย

ชุดชั้นในสตรี

CUSTOMER FOCUS บริษัทฯ ตั้งมั่นในการสร้างความพึงพอใจสูงสุดให้แก่ผู้บริโภค
โดยการพัฒนาสินค้าและบริการต่อเนื่องอย่างไม่หยุดยั้ง เพื่อครองใจลูกค้า
จนประสบความสำเร็จด้านการขาย

นับจากภาวะวิกฤตทางเศรษฐกิจครั้งใหญ่ ตั้งแต่ครึ่งหลังของปี 2540 มาจนถึง ปี 2544
พฤติกรรมผู้บริโภคมีการคลี่คลายไปจากเดิมที่มีความกังวลในเรื่องปริมาณเงินที่จะจับจ่าย
แต่ภาวะปัจจุบันกำลังซื้อมิได้ลดทอนลง ผู้บริโภคให้ความสำคัญกับ PRODUCT^(,)S VALUE มากขึ้น
ในขณะที่ให้ความสำคัญกับยี่ห้อสินค้าน้อยลง การเชื่อมโยงโครงข่ายของการรับรู้
เพื่อนำไปสู่การปรับปรุงและพัฒนาผลิตภัณฑ์ให้ตรงต่อความต้องการอันหลากหลายได้อย่างรวดเร็ว
(ECONOMY OF SPEED) จึงเป็นปัจจัยชี้ขาด

ช่องทางการจัดจำหน่าย แหล่งจับจ่ายแฟชั่นได้เคลื่อนย้ายความสำคัญจาก ห้างสรรพสินค้า ไปสู่
SUPER STORE , DISCOUNT STORE ปีนี้บริษัทฯ ยังคงกำหนดกลยุทธ์สำหรับช่องทางนี้ต่อไป
ตลอดจนการขยายฐานตลาด ในช่องทาง DIRECT SALES เพิ่มขึ้นในอนาคต

การพัฒนาผลิตภัณฑ์ จากที่กล่าวมาข้างต้น เป็นที่มาของทิศทางการพัฒนาผลิตภัณฑ์ ทั้งด้านวัตถุดิบ ,
การออกแบบ , การบริการ , นโยบายราคา , คุณภาพและผลิตภาพ (PRODUCTIVITY)
ด้วยพื้นฐานความรู้และเทคโนโลยีและจุดเด่นที่สำคัญ คือ ECONOMY OF SCALE
ของพันธมิตรและกิจการในเครือข่ายของบริษัทฯ ทำให้สามารถระดมจุดเด่นต่าง ๆ
มาใช้พัฒนาสินค้าไปสู่ผู้บริโภคได้ตามวัตถุประสงค์และเป้าหมาย

ชุดชั้นนอกสตรี

CUSTOMER FOCUS บริษัทฯ ได้แบ่งตลาดโดยใช้อายุ แฟชั่น และราคาเป็นเกณฑ์ โดยที่ลูกค้ากลุ่ม
เป้าหมายจะมีอายุอยู่ระหว่าง 18-35 ปี จำหน่ายผ่านห้างสรรพสินค้าและ SHOW ROOM BSC
สินค้าในกลุ่มนี้มีคู่แข่งขันจำนวนมาก ทั้งสินค้านำเข้าจากต่างประเทศ
และสินค้าที่มีชื่อเสียงภายในประเทศ บริษัทฯ เชื่อว่าแม้ลูกค้าจะสามารถ
ซื้อผ้าเพื่อนำไปตัดโดยการลอกเลียนแบบได้โดยง่ายก็ตาม
แต่ค่าตัดเย็บค่อนข้างสูงจะทำให้ลูกค้าเลือกที่จะซื้อสินค้า สำเร็จรูปมากกว่า

พฤติกรรมผู้บริโภคและแนวโน้มแฟชั่นใหม่หลังวิกฤตการณ์เศรษฐกิจ สุภาพสตรีวัยทำงานได้ลดทอน
การจับจ่ายสินค้าแฟชั่นเสื้อผ้าลงอย่างเด่นชัด ทั้งด้านระดับราคา , ความถี่ในการจับจ่าย
และการเลือกเฟ้นสินค้าที่มีคุณภาพ มีลักษณะการใช้งานได้หลายโอกาส
ขณะที่สตรีวัยรุ่นมุ่งสู่รูปแบบของแฟชั่นระยะสั้น ๆ (CONTEMPORARY) ราคา ปานกลาง

ช่องทางการจัดจำหน่าย ส่วนใหญ่ ได้แก่ ห้างสรรพสินค้า , SHOW ROOM , DISCOUNT STORE ,
ร้านค้าปลีกทั่วไป

 การพัฒนาผลิตภัณฑ์ การพัฒนาผลิตภัณฑ์ และการปรับทิศทาง ได้ทำมาตลอดปีที่ผ่านมา พร้อมไปกับ การศึกษาพฤติกรรมของผู้บริโภค และจัดทำการวิจัยตลาดให้แน่ชัด ควบคู่ไปกับการเร่งระบายสินค้าคงคลังให้รวดเร็ว ทันกับการเปลี่ยนแปลงแนวโน้มของแฟชั่น เพื่อให้มีสินค้าคงคลังเบาบางที่สุด

เสื้อผ้าเด็ก

CUSTOMER FOCUS บริษัทฯ ได้แบ่งตลาดเสื้อผ้าเด็กออกเป็น 2 กลุ่ม โดยใช้อายุเป็นเกณฑ์โดย

กลุ่มที่ 1 ตลาดเด็กเล็ก แรกเกิด – 6 ปี

กลุ่มที่ 2 ตลาดเด็กโต 6 - 12 ปี

มุ่งเน้นตลาดเด็กอ่อน-เด็กเล็ก ( 0-6 ขวบ ) ซึ่งเป็นตลาดสำคัญ โดยรวมแล้วบริษัทฯ มีส่วนแบ่ง
ทางการตลาดประมาณร้อยละ 50 ของตลาดระดับบน

ช่องทางการจัดจำหน่าย

- กลุ่มระดับบน จำหน่ายผ่านห้างสรรพสินค้าเป็นส่วนใหญ่ นโยบายด้านการตลาดของกลุ่มนี้เป็นแบบ
มุ่งให้บริการ และการโฆษณา

- กลุ่มระดับล่าง จำหน่ายผ่านร้านค้าย่อย , DISCOUNT STORE ซึ่งนโยบายตลาดของกลุ่มนี้เน้น “
ราคา ”

- ตลาดต่างประเทศ เป็นอนาคตของธุรกิจนี้ บริษัทฯ ได้แต่งตั้ง DISTRIBUTOR ในต่างประเทศ
เพื่อเสนอ สินค้าสู่ตลาดโลกภายใต้เครื่องหมายการค้า “ ENFANT ” ของบริษัทฯ

การพัฒนาผลิตภัณฑ์ ปรับสมดุลใหม่ของระดับราคาและกลุ่มลูกค้าเป้าหมาย ให้ความสำคัญแก่ลูกค้า
ระดับกลางมากขึ้น โดยขยายผลตลาดสินค้าราคาประหยัดในห้างสรรพสินค้าและ GROCERY SECTOR
ซึ่งจะเป็น ฐานตลาดใหม่ที่มีขนาดใหญ่ในอนาคต

6.  สภาพการแข่งขันภายในอุตสาหกรรม

อุตสาหกรรมผลิตเสื้อผ้าสำเร็จรูป เป็นอุตสาหกรรมที่ใช้แรงงานสูง ผู้ผลิตสามารถเข้า /
ออกได้ง่าย เพราะใช้ เงินในการลงทุนต่ำ
แต่การที่จะสามารถพัฒนาไปสู่ระดับอุตสาหกรรมอย่างเต็มตัวจะต้องใช้เวลา
และต้องมีการลงทุนทางด้านการวิจัยและพัฒนา (R&D) อย่างต่อเนื่อง
เพื่อสร้างฐานข้อมูลทางสรีระวิทยา และการวิจัยคุณสมบัติของวัตถุดิบที่จะ
นำมาใช้ทำชิ้นสินค้าให้มีความสบายในการสวมใส่ ประกอบไปกับเทคโนโลยีการผลิตที่เหมาะสม

ชุดชั้นในสตรี : มีการแข่งขันไม่มากนัก ผู้ผลิตมากรายกระจายอยู่ทั่วประเทศ
แต่ส่วนใหญ่เป็นรายย่อย ผู้ผลิตรายใหญ่ที่ครองตลาดอยู่ในปัจจุบันมีเพียง 3 ราย ได้แก่ WACOAL ,
TRIUMPH , และ SABINA

ชุดชั้นนอกสตรี : มีการแข่งขันสูง และมีการเคลื่อนไหวของสินค้าเร็ว
เนื่องจากเป็นสินค้าแฟชั่นประกอบกับ พฤติกรรมผู้บริโภคเปลี่ยนไป
ผู้ซื้อไม่ค่อยให้ความสำคัญกับยี่ห้อมากนัก

เสื้อผ้าเด็ก : ตลาดเสื้อผ้าเด็กในประเทศไทย มีมูลค่าตลาดประมาณ 2 พันล้านบาท และมีอัตรา
การเติบโตถัวเฉลี่ยอยู่ระหว่างร้อยละ 10 ถึง 15 ต่อปี
กลุ่มเป้าหมายยังคงให้ความสำคัญกับคุณภาพของเสื้อผ้าบุตรหลานในตลาดระดับบนมีการแข่งขันไม่มากนัก

3.2.7 จำนวนคู่แข่งโดยประมาณ

บริษัทฯ ได้จัดแบ่งตลาดชุดชั้นในสตรี ตามกลุ่มผู้บริโภคออกเป็น 4 กลุ่ม ดังนี้

UPPER

SEGMENT

LOWER

SEGMENT

Group A HIGH - END MARKET มูลค่าประมาณร้อยละ 5 ของมูลค่าตลาดรวม
ราคาสินค้าโดยเฉลี่ย > 400 บาท ต่อชิ้น

Group B เป็นสินค้าภายใต้เครื่องหมายการค้าสากล
ซึ่งผลิตขึ้นภายในประเทศมีมูลค่าประมาณร้อยละ 20 ของมูลค่าตลาดรวม ราคาสินค้าโดยเฉลี่ย >
220 – 400 บาทต่อชิ้น

Group C เป็นสินค้าภายใต้เครื่องหมายการค้าสากลและเครื่องหมายการค้าท้องถิ่น
มูลค่าประมาณร้อยละ 25 ของ มูลค่าตลาดรวม กลุ่มเป้าหมายระดับกลาง มีสินค้าหลาย BRAND
อยู่ในตลาดนี้

Group D LOW – END มีมูลค่าประมาณร้อยละ 50 ของมูลค่าตลาดรวม
สินค้ากลุ่มนี้มีที่มาจากประเทศจีนและผลิตขึ้น โดยผู้ประกอบการภายในประเทศ มีราคาถูกกว่า
GROUP B – C ประมาณ 3 เท่า ได้แก่ จินตนา, กุลสตรี, APPLE และ DIANA

บริษัทฯ มีส่วนแบ่งอยู่ใน UPPER SEGMENT ประมาณร้อยละ 65 ของมูลค่าตลาด
ช่องทางจัดจำหน่ายหลัก คือ ห้างสรรพสินค้า ส่วนตลาดระดับกลางและตลาดระดับล่าง
ซึ่งจัดจำหน่ายผ่านช่องทาง MODERN TRADE บริษัทฯ ได้ส่ง POP LINE ลงจำหน่าย
โดยเฉลี่ยร้อยละ 80 ของสินค้าชุดชั้นในในกลุ่มนี้จัดจำหน่ายโดย COUNTER SALE
ในขณะที่อีกร้อยละ 20 วางจำหน่ายใน SMALL RETAIL SHOP

3.2.8 ขนาดของบริษัทเมื่อเทียบกับคู่แข่งขัน (มูลค่าราคาตาม EX-FACTORY)

ในปี 2544 บริษัทฯ มียอดขายชุดชั้นในสตรีประมาณ 3,000 ล้านบาท ในขณะที่คู่แข่งขันอันดับที่ 2
และ 3 มี ยอดขายประมาณ 900 ล้านบาท และประมาณ 400 ล้านบาท ตามลำดับ
(มูลค่าตามราคา EX – FACTORY)

3.2.9 สถานภาพและศักยภาพในการแข่งขันของบริษัท

ภายใต้สัญญา LICENSE AGREEMENT บริษัทฯ สามารถทำการผลิตทั้งเพื่อจำหน่ายภายในประเทศ
และส่งไปจำหน่ายยังต่างประเทศ โดยค่า ROYALTY FEE
วางฐานคำนวณที่แน่นอนเป็นอัตราร้อยละของราคาขายจากโรงงาน

จากความสำเร็จในการครองส่วนแบ่งทางการตลาดกว่าร้อยละ 65 ของมูลค่าตลาด ซึ่งสูงกว่า
WACOAL LICENSEES ทุกรายทั่วโลก ด้วยเหตุนี้ WACOAL CORPORATION
จึงให้ความเชื่อถือบริษัทฯ ในการจัดการนโยบายการตลาดของบริษัทฯ เองมาจนปัจจุบัน

1)  โอกาสของอุตสาหกรรมชุดชั้นในสตรี จากการศึกษาตลาดพบว่า
    สตรีไทยมีชุดชั้นในไว้ในครอบครองด้วยจำนวนชิ้นเฉลี่ยต่อคน สูงที่สุดในโลก
    โดยเฉลี่ยแต่ละคนมี ยกทรง 10 ชิ้น และกางเกงชั้นใน 15 ชิ้น

2)  บริษัทฯ ได้เสนอผลิตภัณฑ์ ยกทรง
    ครอบคลุมความต้องการที่หลากหลายของลูกค้าทุกวัยตั้งแต่เด็กสาววัย 10 ปีขึ้นไป , วัยรุ่น ,
    วัยทำงาน , ผู้ใหญ่ , คุณแม่ก่อนและหลังคลอด , BIG SIZE และเพื่อการกีฬา
    อีกทั้งยังได้เพิ่มการดูแลลูกค้า ด้วยการร่วมมือกับแพทย์เพื่อสร้าง BRASIERE / อุปกรณ์อื่น
    เพื่อลูกค้าสตรีที่เป็นผู้ป่วยมะเร็งเต้านม , ผู้ป่วยผ่าตัดต่าง ๆ
    แม้จะไม่ได้รับค่าตอบแทนที่เท่ากับเงินลงทุน แต่ส่วนนี้ถือเป็นการตอบแทนแก่ผู้บริโภคและสังคม

3)  การจัดให้มีกิจกรรมทางการตลาด , การทบทวนความต้องการของลูกค้า
    ได้ดำเนินการต่อเนื่องตลอดทั้งปี

4)  ด้วยนโยบายการเสริมสร้างความมั่นใจให้แก่ผู้บริโภค บริษัทฯ
    เป็นผู้ผลิตรายเดียวในประเทศที่เปิดบริการลูกค้าสัมพันธ์ ปัจจุบันผู้บริโภคสามารถส่งความเห็น
    / ข้อร้องเรียนไปยังสำนักงานใหญ่ของบริษัทฯ ได้ทั้งผ่าน COUNTER
    ที่กระจายอยู่ตามห้างสรรพสินค้าทั่วประเทศและทางโทรศัพท์โดยตรงตลอด 24 ชั่วโมง

5)  บริษัทฯ ให้ความสำคัญต่อฐานข้อมูลและองค์ความรู้เกี่ยวกับสรีระวิทยาของสตรีไทย
    ที่ได้จากการศึกษาวิจัยอย่างต่อเนื่องกว่า 15 ปี
    และสิ่งนี้เป็นเสาหลักของศักยภาพในการแข่งขัน ในอันที่จะสร้างสรรค์สินค้าที่ดีและมี
    ความเหมาะสมต่อคนไทย

6)  บริษัทฯ มุ่งที่จะสร้างโครงข่ายอุตสาหกรรมซึ่งรวมถึงช่องทางการจัดจำหน่าย
    เพื่อสนับสนุนธุรกิจหลัก
    และเพื่อความมั่นใจว่าจะมีแหล่งวัตถุดิบที่มีคุณภาพดีในระดับราคาที่เหมาะสม
    ทั้งจากการร่วมทุนกับผู้ผลิตในการจัดตั้ง โรงงาน / ร่วมกันพัฒนาคุณภาพวัตถุดิบ
    และเครือข่ายในการจัดจำหน่าย

7)  ด้วยฐานการผลิตที่มีอยู่กว่า 5 แห่ง 12 โรงงาน ทั่วประเทศ ซึ่งมีพื้นที่ทำการผลิตรวมกว่า
    70,000 ตร.ม. ถือได้ว่าใหญ่ที่สุดในประเทศ
    ภายใต้การดำเนินนโยบายบริหารวัตถุดิบและสินค้าคงคลังที่รัดกุม และ

8)  การประสานงานอย่างใกล้ชิดกับ SUPPLIER , ผู้จัดจำหน่าย , ความร่วมมือจากผู้ถือหุ้นใหญ่
    , ความ ร่วมใจของพนักงาน ประกอบกับการบริหารนโยบายทางการเงินอย่างระมัดระวัง
    ทำให้บริษัทฯมีผลการดำเนินงานที่ดี มาโดยตลอด และมีฐานะทางการเงินที่แข็งแกร่ง
    ด้วยเหตุผลที่กล่าวมาข้างต้นนั้น ฝ่ายบริหารเชื่อมั่นว่าบริษัทฯ
    มีศักยภาพในการแข่งขันสูงกว่าผู้ผลิตรายอื่น ๆ

3.2.10 แนวโน้มภาวะอุตสาหกรรมและสภาพการแข่งขันในอนาคต

ปัจจุบัน ประเทศไทยนับเป็นฐานการผลิตสินค้าชุดชั้นในสตรีที่สำคัญแห่งหนึ่งของภูมิภาค
โดยมีผู้ประกอบการหลายราย ได้ประกอบอุตสาหกรรมนี้ในฐานะผู้รับจ้างผลิตให้แก่บริษัทต่างประเทศ
ซึ่งไทยมีข้อได้เปรียบในด้านทักษะและฝีมือแรงงาน
ประกอบกับการมีฐานอุตสาหกรรมต้นน้ำเป็นเครื่องสนับสนุน

แนวโน้มภาวะอุตสาหกรรม

ตลาดภายในประเทศ

สำหรับสินค้าชุดชั้นในสตรีปี 2544 ได้ฟื้นตัวกลับมามีขนาดตลาดเทียบเท่าในปี 2539
ซึ่งเป็นปีก่อนหน้าวิกฤตการณ์ทางเศรษฐกิจ ในปี 2545 คาดการณ์ว่าน่าจะปรับตัวเพิ่มได้บ้างเล็กน้อย

ตลาดส่งออก

ประเทศไทย นับเป็นฐานการผลิตสินค้าชุดชั้นในที่สำคัญแห่งหนึ่งในภูมิภาค
หลังวิกฤตการณ์ทางเศรษฐกิจในปี 2540 การส่งออกของอุตสาหกรรมนี้ ได้เติบโตอย่างรวดเร็ว
และมีการยกระดับการพัฒนาสินค้าและบริการสูงขึ้นจากเดิม สำหรับปี 2545
ภาคการส่งออกน่าจะปรับตัวสูงขึ้นจากปีก่อน

 สภาพการแข่งขันในอนาคต

ทิศทางหลักยังคงมุ่งตอบสนองความต้องการของผู้บริโภค และความรวดเร็วในการบริการ
ปัจจัยสำคัญสำหรับการดำเนินงาน คือ การเรียนรู้ลูกค้าอย่างลงลึก และการพัฒนา SUPPLY CHAIN
ให้เป็นปึกแผ่นและเร่งความเร็วใน การสนองตอบต่อความต้องการของลูกค้าดีกว่าและเร็วกว่า
ด้วยการพัฒนาทรัพยากรมนุษย์ให้มีความรู้ความสามารถใน ทุกมิติของการตลาด ด้วยจิตใจที่ทุ่มเท
จะเป็นปัจจัยสนับสนุนที่สำคัญที่สุด และไทยก็นับเป็นอีกประเทศหนึ่งที่มีศักยภาพในการผลิต
และมีโอกาสเลือกตลาดที่สามารถให้มูลค่าเพิ่มได้ดีกว่าคู่แข่งขันที่มุ่งเน้นการผลิตด้วยต้นทุนต่ำ

3.3 การผลิตและการจัดหาผลิตภัณฑ์เพื่อจำหน่าย

3.3.1 จำนวนโรงงานและที่ตั้งของบริษัทฯ และบริษัทย่อย

+------------------+---------------+--------+--------+-------+-------+
| ดำเนินการโดย      | ที่ตั้ง           | พนักงาน | อาคาร  | พ     | จักร   |
|                  |               |        |        | ื้นที่รวม | เย็บผ้า |
|                  |               | (คน)   | (หลัง)  | (     |       |
|                  |               |        |        | ตรม.) | (คัน)  |
+------------------+---------------+--------+--------+-------+-------+
| บริษัทฯ            | กรุงเทพฯ       | 3,631  | 5      | 3     | 5,719 |
|                  |               |        |        | 8,036 |       |
+------------------+---------------+--------+--------+-------+-------+
|                  | ศรีราชา        |        | 3      | 1     |       |
|                  |               |        |        | 4,388 |       |
+------------------+---------------+--------+--------+-------+-------+
| บจก. วาโก้ลำพูน    | อ.เมืองลำพูน    | 770    | 2      | 1     | 1,130 |
|                  | จ.ลำพูน        |        |        | 0,440 |       |
+------------------+---------------+--------+--------+-------+-------+
| บจก. วาโก้กบินทร์บุรี | อ.กบินทร์บุรี     | 688    | 2      | 6,840 | 1,181 |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| บจก. เอสอาร์.     | อ.ศรีราชา      | 1,782  | 2      | 1     | 1,874 |
| ดับบลิว. การ์เมนท์   | จ.ชลบุรี        |        |        | 2,380 |       |
+------------------+---------------+--------+--------+-------+-------+
| บจก. ภัทยากบินทร์บุรี | อ.กบินทร์บุรี     | 684    | 2      | 6,464 | 502   |
|                  | จ.ปราจีนบุรี     |        |        |       |       |
+------------------+---------------+--------+--------+-------+-------+
| รวม              |               | 7,555  | 16     | 8     | 1     |
|                  |               |        |        | 8,548 | 0,406 |
+------------------+---------------+--------+--------+-------+-------+

3.3.2 กำลังการผลิตและปริมาณการผลิตรวม

(หน่วย : ชิ้น)

+---------------------------------+--------+--------+--------+-------+
| กำลังการผลิตจำแนกตามผลิตภัณฑ์        | ปี 2544 | ปี 2543 | ปี 2542 | ปี     |
|                                 |        |        |        | 2541  |
+---------------------------------+--------+--------+--------+-------+
| กำลังการผลิตเต็มที่                  |        |        |        |       |
+---------------------------------+--------+--------+--------+-------+
| ชุดชั้นในสตรี                       | 29,0   | 27,7   | 26,7   | 27,00 |
|                                 | 00,000 | 30,000 | 00,000 | 0,000 |
+---------------------------------+--------+--------+--------+-------+
| ชุดชั้นนอก                         | 4      | 2      | 2      | 40    |
|                                 | 00,000 | 70,000 | 50,000 | 0,000 |
+---------------------------------+--------+--------+--------+-------+
| เสื้อผ้าเด็ก                        | 3,6    | 3,0    | 2,4    | 2,50  |
|                                 | 00,000 | 00,000 | 00,000 | 0,000 |
+---------------------------------+--------+--------+--------+-------+
| รวม                             | 33,0   | 31,0   | 29,3   | 29,90 |
|                                 | 00,000 | 00,000 | 50,000 | 0,000 |
+---------------------------------+--------+--------+--------+-------+
| ปริมาณการผลิตจริง                  |        |        |        |       |
+---------------------------------+--------+--------+--------+-------+
| ชุดชั้นในสตรี                       | 27,5   | 26,5   | 23,0   | 25,12 |
|                                 | 48,263 | 63,285 | 20,071 | 4,816 |
+---------------------------------+--------+--------+--------+-------+
| ชุดชั้นนอก                         | 2      | 2      | 1      | 23    |
|                                 | 40,690 | 50,259 | 95,953 | 1,467 |
+---------------------------------+--------+--------+--------+-------+
| เสื้อผ้าเด็ก                        | 3,1    | 2,7    | 2,0    | 2,19  |
|                                 | 17,232 | 77,486 | 09,890 | 0,091 |
+---------------------------------+--------+--------+--------+-------+
| รวม                             | 30,9   | 29,5   | 25,2   | 27,54 |
|                                 | 06,185 | 91,030 | 25,914 | 6,374 |
+---------------------------------+--------+--------+--------+-------+
| อัตราการใช้กำลังการผลิต             | 93.66% | 95.45% | 85.95% | 9     |
|                                 |        |        |        | 2.13% |
+---------------------------------+--------+--------+--------+-------+
| ปริมาณการผลิตปีนี้เทียบปีก่อน           | 1      | 1      | 91.58% | 9     |
|                                 | 04.44% | 17.30% |        | 6.77% |
+---------------------------------+--------+--------+--------+-------+

3.3.3 การจัดหาวัตถุดิบ

วัตถุดิบของบริษัทฯ สามารถแบ่งเป็นประเภทใหญ่ ๆ 2 ประเภท คือ

วัตถุดิบหลัก ได้แก่ ผ้าผืน ผ้ายืด ผ้าลูกไม้
ส่วนใหญ่จัดซื้อจากโรงงานทอผ้าและโรงงานถักผ้าลูกไม้โดยตรง เช่น บริษัท เท็กซ์ไทล์ เพรสทีจ
จำกัด (มหาชน), บริษัท ไทยทาเคดะ เลซ จำกัด และร้านค้าในสำเพ็ง

วัตถุดิบรอง ได้แก่ สายบ่า ชิ้นส่วน กระดุม ด้าย ซิป จัดซื้อจากโรงงานในประเทศ เช่น บริษัท ที.
ยู. ซี. อีลาสติก จำกัด , บริษัท สหยูเนียน จำกัด (มหาชน) และร้านค้าในสำเพ็ง

3.3.4 สัดส่วนการซื้อวัตถุดิบใน / ต่างประเทศ

ประมาณร้อยละ 77.75 เป็นวัตถุดิบที่ซื้อในประเทศ มีการนำเข้าประมาณร้อยละ 22.25 ซึ่งได้แก่
ผ้าลูกไม้ คุณภาพดี จากประเทศฝรั่งเศส , ประเทศอิตาลี

3.3.5 ผลการเปลี่ยนแปลงเทคโนโลยีต่อการใช้วัตถุดิบ

- ไม่มีปัญหาในนัยสำคัญ -

3.3.6 ผลกระทบต่อสิ่งแวดล้อม

- ไม่มี -

3.3.7 งานที่ยังไม่ส่งมอบ

- ไม่มี -